SSC-CBSE Board: 12वीच्या मूल्यमापनाचे निकष 2 आठवड्यांत ठरवण्याचे सुप्रीम कोर्टाचे CBSE, ICSC ला आदेश\nविद्यार्थ्यांना भारतात आणि परदेशातल्या कॉलेजांमध्ये प्रवेश घ्यायचा असल्याने यासाठी जास्त वेळ देता येणार नसल्याचं म्हणत जस्टिस ए. एम. खानविलकर आणि दिनेश महेश्वरी यांच्या पीठाने महाधिवक्ता के. के. वेणुगोपाल आणि ICMC चे वकील जे. के. दास यांना सूचना दिल्या. 

न्यायालयाने म्हटलंय, "सरकारने 12वीची परीक्षा रद्द करण्याचा निर्णय घेतला, याचा आम्हाला आनंद आहे, पण मूल्यांकन करण्यासाठी एक निष्पक्ष निकष तयार करण्यात यावेत आणि आमच्यासमोर सादर करण्यात यावेत."

तर उत्तर प्रदेशातल्या 12वीच्या परीक्षाही रद्द करण्याचा निर्णय घेण्यात आल्याची माहिती उत्तर प्रदेशचे उपमुख्यमंत्री दिनेश शर्मा यांनी कोर्टाला दिली आहे. 

कोरोनाच्या साथीची परिस्थिती लक्षात घेत 12वीच्या सीबीएसईच्या परीक्षा रद्द करण्याचा निर्णय केंद्र सरकारने मंगळवारी (1 जून) घेतला होता. यानंतर ICSE (ICSC) बोर्डाने आणि काही राज्यांनीही 12वीची परीक्षा रद्द करण्याचा निर्णय घेतला. 

तर दहावीची परीक्षा रद्द करण्याच्या निर्णयाला आव्हान देणारी याचिका धनंजय कुलकर्णी यांनी मागे घेतली आहे. दहावीचे अंतर्गत मूल्यमापन होणार या निर्णयाला आव्हान देणार असल्याचं त्यांनी बीबीसी मराठीशी बोलताना सांगितलं.

एसएससी बोर्डाच्या परीक्षांसदर्भात आज (3 जून) मुंबई उच्च न्यायालयात महत्त्वाची सुनावणी झाली. दहावीच्या परीक्षा रद्द केल्यानंतर सरकारच्या या निर्णयाला आव्हान देणारी याचिका मुंबई उच्च न्यायालयात दाखल करण्यात आली होती. 

गेल्या आठवड्यात शालेय शिक्षण विभागाने यासंदर्भात आपले प्रतिज्ञापत्र मुंबई उच्च न्यायालयात दाखल केले. दहावीच्या विद्यार्थ्यांचे मूल्यमापन नववी आणि दहावीच्या अंतर्गत गुणांच्या आधारे केले जाईल आणि अकरावी प्रवेशासाठी सीईटी परीक्षेचा पर्याय राज्य सरकारने विद्यार्थ्यांना दिला आहे.  

कोरोना आरोग्य संकटाच्या पार्श्वभूमीवर दहावीची परीक्षा रद्द करण्याचा निर्णय घेतला असल्याचं सांगत राज्य सरकारने 1 जून रोजी झालेल्या सुनावणी दरम्यान आपली बाजू न्यायालयासमोर मांडली. त्यानंतर आज मुंबई उच्च न्यायालय यासंदर्भात आपला अंतिम निकाल देण्याची शक्यता आहे.

शिवाय, राज्य सरकार एचएससी बोर्डाच्या परीक्षांसंदर्भातही आपला निर्णय मुंबई उच्च न्यायालयाला सांगेल. सीबीएसई बोर्डाने बारावीची परीक्षा रद्द केल्यानंतर आता एचएससी बोर्डाची परीक्षा सुद्धा रद्द होणार असल्याचे संकेत यापूर्वीच शालेय शिक्षण विभागाने दिले...\n\ntl;dr:
विद्यार्थ्यांच्या कामगिरीचं मूल्यमापन कोणत्या निकषांनुसार करणार याची माहिती दोन आठवड्याच्या आत देण्याचे आदेश सुप्रीम कोर्टाने सीबीएसई आणि आयसीएसई बोर्डांना दिले आहेत.